
[bookmark: Institucija]IGNALINOS RAJONO SAVIVALDYBĖS
ADMINISTRACIJOS DIREKTORIUS


ĮSAKYMAS
DĖL SAVIVALDYBĖS LYGMENS NEFORMALIOJO VAIKŲ ŠVIETIMO PROGRAMŲ ATITIKTIES REIKALAVIMAMS VERTINIMO KOMISIJOS SUDARYMO IR JOS DARBO REGLAMENTO PATVIRTINIMO

2022 m. birželio 3 d. Nr. VT-252
Ignalina

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 1 ir 2 punktais, Neformaliojo vaikų švietimo programų finansavimo ir administravimo tvarkos aprašo, patvirtinto Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“, 3.3 papunkčiu, 25 punktu, atsižvelgdama į Ignalinos rajono švietimo pagalbos tarnybos 2022 m. gegužės 16 d. raštą Nr. SD-30 „Dėl atstovo delegavimo“, Ignalinos Česlovo Kudabos gimnazijos 2022 m. gegužės 30 d. raštą Nr. V15-181 „Dėl atstovo delegavimo“:
1. S u d a r a u Savivaldybės lygmens neformaliojo vaikų švietimo programų atitikties reikalavimams vertinimo komisiją:
1.1.  Komisijos pirmininkė – Gražina Mackonienė, Ignalinos rajono savivaldybės administracijos Švietimo ir kultūros skyriaus vedėja.
1.2.  Komisijos nariai:
1.2.1. Rima Cibulskienė, Ignalinos rajono švietimo pagalbos tarnybos laikinai einanti direktoriaus pareigas;
1.2.2. Donata Šimkūnaitė, Ignalinos rajono savivaldybės administracijos jaunimo reikalų koordinatorė (patarėja);
[bookmark: n_1]2023 m. spalio 16 d. Ignalinos rajono savivaldybės administracijos direktoriaus įsakymo Nr. VT-351 redakcija
[bookmark: n_2]2025 m. birželio 18 d. Ignalinos rajono savivaldybės administracijos direktoriaus įsakymo Nr. VT-257 redakcija

1.2.3. Miglė Rakštelienė, Ignalinos Česlovo Kudabos gimnazijos direktoriaus pavaduotoja ugdymui. 
1.3.  Komisijos sekretorė – Danguolė Vaitkevičienė, Ignalinos rajono savivaldybės administracijos Švietimo ir kultūros skyriaus vyriausioji specialistė.
2. T v i r t i n u Savivaldybės lygmens neformaliojo vaikų švietimo programų atitikties reikalavimams vertinimo komisijos darbo reglamentą (pridedama).
[bookmark: n_0][bookmark: Pavadinimas]3. P r i p a ž į s t u netekusiu galios Ignalinos rajono savivaldybės administracijos direktoriaus 2021 m. birželio 23 d. įsakymą Nr. VT-428 „Dėl Neformaliojo vaikų švietimo programų vertinimo komisijos sudarymo ir jos veiklos reglamento patvirtinimo“.  
[bookmark: Data]Šis įsakymas gali būti skundžiamas Ignalinos rajono savivaldybės administracijos direktoriui (Laisvės a. 70, 30122 Ignalina) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.


Administracijos direktorė				                       Jūratė Balinskienė
______________

PATVIRTINTA
Ignalinos rajono savivaldybės administracijos direktoriaus 2022 m.                         d. įsakymu Nr. 

SAVIVALDYBĖS LYGMENS NEFORMALIOJO VAIKŲ ŠVIETIMO PROGRAMŲ ATITIKTIES REIKALAVIMAMS VERTINIMO KOMISIJOS DARBO REGLAMENTAS

I SKYRIUS
BENDROJI DALIS 

0. Savivaldybės lygmens neformaliojo vaikų švietimo (toliau – NVŠ) programų atitikties reikalavimams vertinimo komisijos (toliau – komisija) darbo reglamentas (toliau – reglamentas) nustato komisijos uždavinius ir funkcijas, darbo organizavimą, paraiškų vertinimą. 
0. Komisijos pateikti siūlymai yra rekomendacinio pobūdžio. 
0. Komisija savo veikloje vadovaujasi Neformaliojo vaikų švietimo programų finansavimo ir administravimo tvarkos aprašu, patvirtintu Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“ (toliau – aprašas), šiuo reglamentu.

II SKYRIUS
KOMISIJOS UŽDAVINIAI IR FUNKCIJOS, DARBO ORGANIZAVIMAS

0. Komisijos uždaviniai yra:
3. vertinti savivaldybės lygmens NVŠ programų, kurių teikėjai yra Švietimo ir mokslo institucijų registre registruoti Ignalinos rajono savivaldybėje, atitiktį apraše nustatytiems reikalavimams, kai NVŠ programos pateiktos apraše nustatyta tvarka ir terminais elektroniniu būdu www.nspr.smm.lt užpildant NVŠ programos atitikties reikalavimams paraišką (toliau – paraiška). 
3. teikti administracijos direktoriui:
1.  tvirtinti reikalavimus atitinkančių NVŠ programų sąrašus;
1. siūlymą dėl maksimalaus mokinių skaičiaus NVŠ programos įgyvendinimo grupėje.
3. analizuoti NVŠ programų įgyvendinimo stebėsenos rezultatus ir stebėsenos metu nustačius pažeidimą, teikti administracijos direktoriui siūlymą nutraukti su NVŠ teikėju NVŠ programų finansavimo sutartį. 
0. Komisijai vadovauja komisijos pirmininkas. Pirmo posėdžio metu yra išrenkamas komisijos pirmininko pavaduotojas, kuris vykdo pirmininko pareigas, jei šis negali dalyvauti posėdyje.
0. Komisijos darbas vyksta uždaruose posėdžiuose. Posėdžiai protokoluojami.
0. Komisijos pirmininkas šaukia komisijos posėdžius, pasirašo komisijos dokumentus.
0. Komisijos sekretorius sistemina komisijos dokumentus, protokoluoja komisijos posėdžius, teikia reikalingą informaciją komisijos nariams ir NVŠ teikėjams, administracijos direktoriui patvirtinus reikalavimus atitinkančių ir neatitinkančių savivaldybės lygmens NVŠ programų sąrašą, per tris darbo dienas informaciją pažymi Neformaliojo švietimo programų registre.
0. Komisijos nariai gali kreiptis į NVŠ teikėjus ir prašyti pataisyti paraiškų klaidas.
0. Komisijos nariai pasirašo nešališkumo ir konfidencialumo pasižadėjimus (aprašo 3 priedas). 
0. Komisijos posėdis teisėtas, jei jame dalyvauja daugiau kaip pusė komisijos narių. Sprendimai posėdyje priimami balsų dauguma. Esant vienodam balsų skaičiui, lemiamas yra komisijos pirmininko balsas.


III SKYRIUS
PARAIŠKŲ VERTINIMAS

0. Paraiškos vertinamos du kartus per kalendorinius metus NVŠ teikėjams paraiškas pateikus elektroniniu būdu www.nspr.smm.lt:
11.  kai paraiškos pateikiamos iki birželio 1 d. 23.59 valandos, paraiškos įvertinamos iki birželio 20 d.;
11.  kai paraiškos pateikiamos iki spalio 1 d. 23.59 valandos, paraiškos įvertinamos iki spalio 20 d.
0. Vieną paraišką vertina du komisijos nariai.
0. Vertindami paraiškas komisijos nariai pildo aprašo 2 priedą (toliau – vertinimo forma) ir nustato, ar NVŠ programa atitinka reikalavimus. Jei jų sprendimas dėl NVŠ programų atitikties nesutampa, paraišką vertina trečias komisijos narys, kurio sprendimas yra galutinis.
0. [bookmark: part_0cd7760c87f3406194c8f2bf7dc92c32]NVŠ programa atitinka reikalavimus, jeigu paraiška atitinka ne mažiau kaip tris vertinimo formoje nustatytus kriterijus, o visus kitus kriterijus atitinka iš dalies. 
0. Komisijos nariai gali kreiptis į NVŠ teikėjus ir prašyti pataisyti paraiškų klaidas.
0. Komisijos nariai pasirašo nešališkumo ir konfidencialumo pasižadėjimus (aprašo 3 priedas). 

IV SKYRIUS
BAIGIAMOSIOS NUOSTATOS

0. Už NVŠ programos vykdymo kokybę atsako NVŠ teikėjas. 
0. Komisijos veiklos dokumentus teisės aktų nustatyta tvarka tvarko ir saugo Ignalinos rajono savivaldybės administracijos Švietimo ir kultūros skyrius.
0. Priemonės buhalterinę apskaitą tvarko Ignalinos rajono savivaldybės administracijos Finansų valdymo ir apskaitos skyrius.
0. Šį reglamentą keičia ar pripažįsta netekusiu galios Ignalinos rajono savivaldybės administracijos direktorius.


_____________________

